Ko aty guasúpe oîkuri hetaiterei tapicha, umíva apytépe: mbo’ehára ha sâmbyhyhára opaichagua mbo’ehaopegua ha avei ñane retâ ruvichakuéra. MEC oiporavókuri peteî mbo’ehára opavave ñane retâpehêmegua ome’ê haĝua chupekuéra jopói ohecharamo ha omomba’eguasúvo hembiapokuéra tekombo’épe. Upe aty oñepyrûkuri Ñane Retâ Purahéi Guasúre, upéi opurahei joyvýkuri Espínola-Jacquet mba’epurory upe araguigua ha’éva Che Mbo’eharépe (http://www.youtube.com/watch?v=mr6-WbQWsLk), Teodoro S. Mongelós ha Epifanio Méndez Fleitas mba’e, ha ambue purahéi. Upéikatu oñeme’êmakuri pyti’ajegua, kuatia’atâ ha pirapire umi mbo’ehára ojehecharamovévape.